Who Are You

Who Are You er det åttande albumet av det engelske rockebandet The Who. Det kom ut 18. august 1978 på Polydor Records i Storbritannia og MCA Records i USA. Det nådde andreplassen på den amerikanske salslista og sjetteplass i Storbritannia. Albumet er det siste med Keith Moon som trommeslagar. Moon døydde berre nokre veker etter albumet kom ut.

Historie 
Who Are You kom ut på eit tidspunkt då dei to store leiarane innan rock, progressive rock og punkrock, kjempa mot kvarandre med sine motsette stilar. Pete Townshend skreiv songar som var eit forsøk på å bringe dei to stilane saman. Albumet syner nokre av dei mest komplisert strukturerte songane som Townshend nokon gong hadde laga med mange lag av synthesizerar og strykarar. Moon si dårlege helse kjem til syne i nokre av songane og den frenertiske spelinga han var kjend for manglar på mange av songane. Han gjev likevel ei mektig framføring på tittelsporet.

Det gjekk tre år mellom Who Are You og det førre albumet, The Who by Numbers. Bandet hadde drive bort frå kvarandre i denne perioden og bandmedlemmene hadde arbeidd på forskjellige soloprosjekt. Moon hadde vorte sterkt avhengig av alkohol og dop og var generelt utslitt etter den intensive turneringa bandet hadde gjort dei føregåande ti åra. Bandet var særleg uroa over helsa til Moon, sidan han berre klarte å delta nokre få veker av innspelinga og ikkje klarte å spele i 6/8-takt på «Music Must Change». Trommene vart derfor heilt fjerna frå sporet og berre nokre få cymbalslag vart nytta. Moon døydde mindre enn ein månad etter utgjeinvar. På omslaget kan ein sjå Moon sittjande i ein stol med skiltet «Not to be taken away» («Må ikkje fjernast»).

Mottaking 

Albumet vart ein kommersiell suksess og selde til to gonger platina i USA og nådde andre plassen på albumlista her, bak filmmusikken til Grease. Forvetningane til den turneen som skulle følgje albumet var stor, men turneen vart utsett då Moon døydde kort tid etter albumet kom ut. Kenney Jones erstatta Moon på turneen i 1979. Med var òg John Bundrick på keyboard. Bundrick hadde vore invitert til å studioinnspelinga av albumet, men braut armen sin då han fall på veg ut av taxien ved studioet og kunne ikkje delta.

Innhald 
Alle songar skrivne av Pete Townshend, utanom der andre er nemnde.

Medverkande

The Who
Roger Daltrey – solovokal, perkusjon
Pete Townshend – gitar, korvokal, piano, synthesizer, solovokal på  «Sister Disco» (mellomspel), «No Road Romance» og «Empty Glass»
John Entwistle— bassgitar, korvokal, synthesizer, blåsarar på «Had Enough» og «Music Must Change», solovokal på «905»
Keith Moon – trommer, perkusjon

Andre medverkande
Rod Argent – synthesizer på «Had Enough», piano på «Who Are You», klaverinstrument på «Guitar and Pen» og (ikkje oppført) «Love is Coming Down»
Ted Astley – strykearrangement
Andy Fairweather-Low – korvokal på «New Song», «Had Enough», «Guitar and Pen», «Love Is Coming Down» og «Who Are You»
Billy Nicholls – korvokal på «New Song» og «Had Enough»
Michael Nicholls — korvokal på «Had Enough»

Salslister

Album

Singlar

Salstrofé

Kjelder 
 Denne artikkelen bygger på «Who Are You» frå , den 4. juli 2009. 
  oppgav desse kjeldene:
 www.thewho.net. Who Are You Liner Notes . 
 www.allmusic.com. Who Are You Credits. 

Musikkalbum frå 1978
Album produserte av Glyn Johns
Album produserte av Jon Astley
Polydor Records-album
MCA Records-album
The Who-album
Album produserte av Pete Townshend
Album spelte inn i RAK Studios
Album spelte inn i heimestudio
Album spelte inn i Olympic Sound Studios